
Referat fra møtet i studieutvalget 4 april 2006 

Til dagsordenen:

Sak 18-06 ble behandlet før sak 16-06. Sak 25-06 ble utdelt på møtet.

Utsatt sak:

Sak 13-06
Revidering av studieplanen og eksamensreglementet 200602315-1

Enstemmig vedtak:

Studieutvalget drøftet de foreliggende endringsforslag. Saken skal jobbes videre med frem mot neste møte i studieutvalget..

Sak 18-06
Referatsaker

1. Revidert årsplan for studieutvalget

2. Utdanningsmeldinga for studieåret 2004-2005

3. Brev til Universitetsdirektøren vedrørende oppfølging av utdanningsmeldinga

4. Utdrag fra stud.mag undersøkelsen

Studieutvalget har følgende bemerkning til referatsak nr. 4: Det bør settes i gang arbeide med å få utbedret lokalene på auditoriet i Universitetsbiblioteket, jf SU sak  07-06

Sak 16-06
Utdanningstrategi med handlingsplan – Orienteringssak
Enstemmig vedtak:

Tilbakemeldinger på forslag til utdanningsstrategi og handlingsplan innarbeides, og legges frem for studieutvalget for endelig godkjenning neste møtet.

Sak 19-06
Klage over formelle feil ved klagesaksbehandlingen av semesteroppgave på 2. avdeling master, høst 05 (JUR-2001)

Enstemmig vedtak:

Studieutvalget finner det naturlig at klagerens brev ble oppfattet som en klage over karakterfastsettelsen, og tar ikke klagen over formelle feil til følge. Klagen oversendes Universitetets klagenemd for endelig behandling.

Sak 20-06
Forslag om innføring av dispensasjonshjemmel i reglement for valgfri del

Enstemmig vedtak:

SU tilrår at § 33 i reglement for valgfri del endres til: 

”Det kan etter søknad gis dispensasjon fra bestemmelsene i reglementet dersom det foreligger tungtveiende grunner.”

og at overskriften i kapittel 5 endres til: Dispensasjon

Nåværende § 33 om ikrafttredelse foreslås strykes.

Sak 21-06
Søknad om økonomisk støtte til Den nordiske prosedyrekonkurransen 2006

Enstemmig vedtatt:

Club – Tromsø innvilges reisestøtte på kr. 30 035,- til Den Nordiske Prosedyrekonkurranse 2006. Reise og opphold for fagansvarlig Stig Solheim omfattes ikke, og vil bli dekket av fakultetet utenom.

Sak 22-06
Forespørsel om driftsstøtte for 2006 – El§a

Enstemmig vedtatt:

El§a Tromsø innvilges pengestøtte på kr. 10 000,-

Sak 23-06
Søknad om fritak for 15 studiepoeng på bakgrunn av arbeid i Jusshjelpa i 

Midt – Norge

Enstemmig vedtatt:

Søkeren får ikke fritak for 15 studiepoeng i valgfri del på grunn av arbeid i Jusshjelpa i Midt –Norge. 

Begrunnelse:

Fakultetsstyrets vedtak i sak JF 64-02 var ment å gjelde kun for de som arbeider i Jusshjelpa i Nord- Norge som fakultetet har en overordnet fagansvar for. Dertil kommer det at medarbeiderne  i Jusshjelpa  i Nord-Norge også driver med rettspolitikk.

Sak 24-06
Oppfølging av rapport fra arbeidsgruppe som har vurdert sensurordninger mv. 

Enstemmig vedtak:

Tilbakemeldinger på forslag til oppfølging av rapport fra arbeidsgruppen som har vurdert sensorordninger mv. innarbeides og legges frem for studieutvalget for endelig godkjenning i neste møtet.

Sak 25-06
Søknad om fritak for 15 studiepoeng på bakgrunn av arbeid i Jusshjelpa i 

Midt – Norge, samt godkjenning av utenlandsstudier

Enstemmig vedtatt:

Søkeren får ikke fritak for 15 studiepoeng i valgfri del på grunn av arbeid i Jusshjelpa i Midt –Norge. 

Begrunnelse:

Fakultetsstyrets vedtak i sak JF 64-02 var ment å gjelde kun for de som arbeider i Jusshjelpa i Nord- Norge som fakultetet har en overordnet fagansvar for. Dertil kommer det at medarbeiderne  i Jusshjelpa  i Nord-Norge også driver med rettspolitikk.

Søkeren får godskrevet 15 studiepoeng på grunnlag av utenlandsstudier ved University of Newcastle i 1999. 

Begrunnelse:

Søkeren får godskrevet kun 15 studiepoeng og ikke 30 studiepoeng som omsøkt fordi utenlandsstudiet er tatt på et tidligere stadium av studiet enn det som ellers gjelder for valgfri del.

